ക്ഷേത്രത്തില് പോയ കുടുംബത്തിന് പെറ്റി 17,500 രൂപ, പോലീസിന്റെ കലി തീരുന്നില്ല പെറ്റി കേസുമായി ബന്ധപ്പെട്ട് കഴിഞ്ഞ ദിവസങ്ങളില് ഒട്ടേറെ വിവാദങ്ങളും പരാതികളും ട്രോളുകളും ഉണ്ടായിട്ടും പോലീസിന്റെ നിലപാടിന് ഇപ്പോഴും ഒരു മാറ്റവും വന്നിട്ടില്ല . പോലീസ് ചെയ്യുന്ന ഓരോ കുറ്റങ്ങള്ക്കും മണ്ടത്തരങ്ങള്ക്കും പഴി കേള്ക്കുന്നത് സര്ക്കാരും . പെട്രോളില് നിന്നും കക്കൂസുണ്ടാക്കാമെന്ന് മോദി കണ്ടു പിടിച്ചപ്പോള് പെറ്റിയില് നിന്ന് കിറ്റുണ്ടാക്കാമെന്ന് പിണറായി കണ്ടുപിടിച്ചെന്ന് വരെയാണ് കഴിഞ്ഞ ദിവസം സമൂഹ മാധ്യമങ്ങളില് പ്രചരിച്ച ട്രോളുകള് . പോലീസിന്റെ പെറ്റി യുടെ ഇരകള് നീണ്ട നിരയാണ് . ബാങ്കിനു മുന്നില് ക്യൂ നിന്നയാള്ക്ക് കൊവിഡ് മാനദണ്ഡം ലംഘിച്ചെന്ന പേരില് പെറ്റി എഴുതിയത് ചോദ്യം ചെയ്ത പെണ്കുട്ടിക്കെതിരെ കേസെടുത്തതു മുതല് റോഡ് സൈഡില് മീന് വില്ക്കാന് കൊണ്ടുവന്ന മേരിയുടെ മീന് വലിച്ചെറിഞ്ഞത് വരെ പോലീസിനും സര്ക്കാരിനും കളങ്കമുണ്ടാക്കി . ഏറ്റവും ഒടുവില് ക്ഷേത്രത്തില്പോയ റബ്ബര് ടാപ്പിംഗ് തൊഴിലാളി കുടുംബത്തിന് പോലീസ് 17,500രൂപ പിഴ ചുമത്തിയതാണ് സമൂഹ മാധ്യമങ്ങളില് പ്രചരിക്കുന്നത് . കൊക്കയാര് കൊടികുത്തി റബ്ബര് തോട്ടത്തിലെ തൊഴിലാളി മാന്തറ മോഹനനും കുടുംബത്തിനുമാണ് പൊലീസ് ഇത്രയും വലിയ പിഴ വിധിച്ചത് . ഇക്കഴിഞ്ഞ ശനിയാഴ്ച മോഹനനും കുടുംബവും നെടുങ്കണ്ടത്തെ ക്ഷേത്രത്തിലേയ്ക്ക് പോകവെ പെരുവന്താനം മുറിഞ്ഞപുഴയ്ക്ക് സമീപം വളഞ്ചാംകാനത്തുവച്ച് അഡീഷണല് എസ്.ഐ. രാജേഷിന്റെ നേതൃത്വത്തില് വാഹനം തടയുകയായിരുന്നു. സ്ത്രീകളുള്പ്പെടെ അഞ്ചുപേരാണ് വാഹനത്തില് ഉണ്ടായിരുന്നത്. എല്ലാവരുടെയും വിലാസം എഴുതിയെടുത്തെങ്കിലും കേസെടുക്കില്ലെന്നാണ് പോലീസ് പറഞ്ഞത് . എന്നാല് അടുത്ത ദിവസം പൊലീസ് സ്റ്റേഷനിലെത്തിയ മോഹനനോട് കേസ് കോടതിയിലേയ്ക്ക് അയച്ചെന്നും ആളൊന്നിന് 3500രൂപ വീതം 17500രൂപ കോടതിയില് അടച്ചാല്മതിയെന്നും പറഞ്ഞു. റബ്ബര് തോട്ടത്തിലെ തൊഴിലാളിയായ മോഹനന്17500രൂപ അടയ്ക്കാന് മാര്ഗമില്ലാതെ വിഷമിക്കുകയാണ്. സാമൂഹ്യ അകലം പാലിയ്ക്കാതെ ലോക്ഡൗണ് ദിവസം യാത്ര ചെയ്തതിനാണ് കേസെടുത്തതെന്ന് ഇന്സ്പെക്ടര് ജയപ്രകാശ് അറിയിച്ചു. പീരുമേട് പൊലീസ് സ്റ്റേഷന്റെ പരിധിയില് കടന്നാണ് പെരുവന്താനം പൊലീസ് പിഴയിട്ടതെന്നും ആക്ഷേപമുണ്ട്. ഇവര്ക്കെന്താ മാസാമാസം മുടങ്ങാതെ ശമ്ബളം അക്കൗണ്ടില് വരുമല്ലോ ? അത്താഴപ്പട്ടിണിക്കാരന്റെ ബുദ്ദിമുട്ട് അറിയണ്ടല്ലോ . ഏതായാലും പോലീസിന്റെ ഇമ്മാതിരിയുള്ള നടപടി നീതീകരിക്കാനാകില്ല . നിത്യ വൃത്തിക്ക് പോലും പണിയില്ലാതെ ബുദ്ദിമുട്ടുന്ന ഇക്കാലത്തു പാവപ്പെട്ടവനെ പെറ്റിയടിച്ചു കൊള്ളയടിക്കുന്നത് തെമ്മാടിത്തരം തന്നെയാണ് . പറയാതിരിക്കാന് നിര്വ്വാഹമില്ല . ഏമാന്മാര്ക്ക് അത്താഴ പട്ടിണിക്കാരന്റെ കീശയില് തന്നെ കയ്യിടണം . ഈ പെറ്റിയടിക്കുന്നത് മുഴുവന് സാധാരണക്കാരെയാണ് . ചെറിയ വാഹനങ്ങളിലും ബൈക്കുകളിലും മറ്റും യാത്ര ചെയ്യുന്നവരെയാണ് തടഞ്ഞു നിറുത്തുന്നത് . അതേസമയം പണമുള്ളവനെയും മുന്തിയ കാറുകളില് വരുന്നവരെയും തടഞ്ഞു നിറുത്തുന്നത് പോയിട്ട് ഒന്ന് കൈകാണിക്കാന് പോലും പേടിയാണ് . ഇതാണ് നമ്മുടെ പോലീസ് . The post ക്ഷേത്രത്തില് പോയ കുടുംബത്തിന് പെറ്റി 17,500 രൂപ, പോലീസിന്റെ കലി തീരുന്നില്ല first appeared on MalayalamExpressOnline.